25/06/2012 | Administración LocalMunicipal
Ferrol
Igualdade
Publicación convocatoria de axudas e asociacións e entidades de iniciativa social sen ánimo de lucro para os programas e actividades que persigan obxectivos comúns á área de Igualdade, para o ano 2012, en réxime de concurrencia competitivaPublicación convocatoria de axudas e asociacións e entidades de iniciativa social sen ánimo de lucro para os programas e actividades que persigan obxectivos comúns á área de Igualdade, para o ano 2012, en réxime de concurrencia competitiva

O Pleno do Concello de Ferrol, en sesión ordinaria, celebrada o día 31 de maio de 2012, acordou, entre outros, aprobar as bases da convocatoria de axudas a asociacións e entidades de iniciativa social sen ánimo de lucro, para os programas e actividades que persigan obxectivos comúns á área de Igualdade, para o ano 2012, en réxime de concorrencia competitiva, que literalmente transcritas din como segue: De conformidade coas competencias atribuídas aos concellos polo art.25 da Lei 7/85, de 2 de abril, reguladora das bases do réxime local e, ao abeiro do prevido na Lei 38/2003, de 17 de novembro, xeral de subvencións, R. d. 887/2006, do 21 de xullo, polo que se aproba o regulamento da Lei xeral de subvencións, Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o regulamento da Lei 9/2007, de subvencións de Galicia, e garantindo os principios de publicidade, transparencia, concorrencia, obxectividade e non discriminación, procédese á convocatoria de achegas destinadas á asociacións e entidades sen ánimo de lucro, que reúnan os requisitos establecidos nas seguintes bases reguladoras e teñan como finalidade obxectivos comúns coa Concellería de Igualdade do Concello de Ferrol. O obxecto da presente convocatoria é financiar, en réxime de concorrencia competitiva, os programas, actuacións e actividades, que realicen as asociacións e entidades de iniciativa social e sen ánimo de lucro, que persigan fins concorrentes ou complementarios cos da Concellería de Igualdade do Concello de Ferrol para o ano 2012. A achega que se puidese conceder destinarase exclusivamente a cubrir os gastos directamente relacionados coa organización e realización do programa, actuación ou actividade para a que se solicita a subvención. Non se subvencionarán programas, actuacións e actividades que se desenvolvan fóra do termo municipal de Ferrol. Poderán solicitar as axudas reguladas na presente convocatoria as entidades de iniciativa social sen ánimo de lucro que cumpran os requisitos e compromisos establecidos, e deberán reunir os seguintes requisitos: 1) Estar constituídas legalmente.2) Figurar no Rexistro Municipal de Asociacións do Concello de Ferrol.3) Que, de acordo cos seus estatutos, teñan obxectivos e finalidades coincidentes co obxecto da subvención.4) Que estean ao corrente no cumprimento das obrigas tributarias, Seguridade Social e co Concello de Ferrol. Quedarán excluídas desta convocatoria as actividades propias dos clubs deportivos, as actividades docentes previstas nos plans de ensino, as actividades que teñan unha canle específica de subvención por parte doutros sectores do concello, as actividades que procuren algún tipo de lucro para os seus promotores, as actividades que supoñan unha discriminación por razóns de raza, sexo, lingua ou relixión, as actividades realizadas pola Administración pública, así como as entidades que dependan dela orgánica ou orzamentariamente. Ás subvencións obxecto desta convocatoria destinarase un orzamento total de 15.000,00 euros, que se imputará á aplicación orzamentaria para o ano 2012: 0403-231-48000. As solicitudes de subvención deberán presentarse no modelo establecido que se achega, no Rexistro Xeral do Concello de Ferrol, no prazo dun mes, contado a partir do día seguinte ao da publicación da convocatoria no Boletín Oficial da Provincia. Tamén poderán presentarse por calquera dos medios establecidos no art.38.4 da Lei 30/1992, do réxime xurídico das administracións públicas e do procedemento administrativo común. Xunto coa solicitude, deberán presentar a seguinte documentación: Memoria explicativa da actividade ou actuación, con especificación da súa denominación, datas e lugares de realización, responsables do seu desenvolvemento, obxectivos e fins concretos a que se destinarán as achegas (segundo modelo anexo I). Orzamento de ingresos e gastos da actividade, con expresión do financiamento previsto e a un nivel de detalle que permita comprobar que todos os conceptos de gasto son subvencionables (segundo modelo anexo II). Certificado da secretaria da entidade, co visto e prace da súa presidenta, en que se indiquen as subvencións solicitadas e as que lle fosen concedidas para a mesma actividade, procedentes de calquera administración ou ente público ou privado (segundo modelo anexo III). Estatutos polos que se rexe a entidade. Certificación acreditativa dos cargos representativos e domicilio social (segundo modelo anexo IV). Fotocopia compulsada do CIF. Fotocopia compulsada do NIF da representante. Conta bancaria. Certificados acreditativos de estar ao corrente no pagamento das súas obrigas tributarias co Estado e o Concello de Ferrol, e nas súas obrigas coa Seguridade Social. Declaración de non estar incurso en ningún dos supostos de prohibición para a obtención da condición de beneficiaria, que establece o art.13 da Lei 38/2003, xeral de subvencións, así como o seu compromiso de participación nun acto de presentación dos proxectos subvencionados, en caso de que fose requirida para iso pola Concellería de Igualdade (anexo V). Certificación da secretaria, co visto e prace da presidenta, acreditativa do nomeamento da representante da entidade (anexo VI). Os documentos normalizados sinalados como “anexos” nesta convocatoria, poderán ser ampliados polas entidades solicitantes, achegando a documentación que consideren oportuna, para a mellor valoración das súas solicitudes. Os documentos esixidos haberán de ser orixinais. Non obstante, admitiranse fotocopias compulsadas por notario o Rexistro Xeral de entrada do Concello de Ferrol. A instrución deste procedemento correspóndelle á Área de Igualdade do Concello de Ferrol. O órgano instructor realizará de oficio cantas actuacións considere necesarias para a determinación, coñecemento e a comprobación dos datos en virtude dos cales se debe formular a proposta de resolución. De conformidade co establecido no art.71 da Lei 30/92, do 26 de novembro, de réxime xurídico das administracións públicas e do procedemento administrativo común, se a solicitude non reúne algún dos requisitos esixidos nestas bases, o órgano instructor requirirá a representante da entidade para que, nun prazo de dez días hábiles, emenden a falta ou acheguen os documentos preceptivos. Neste requirimento farase indicación expresa de que, se así non o fixesen, teranse por desistidas da súa petición, logo da correspondente resolución. Sen prexuízo do disposto no parágrafo anterior, a Concellería de Igualdade, poderá requirir a entidade solicitante para que achegue cantos datos, documentos complementarios e aclaracións resulten necesarios para a tramitación e resolución do procedemento. Unha vez revisadas as solicitudes e as emendas feitas, aqueles expedientes administrativos que reúnan todos os requisitos e a documentación necesaria seránlle remitidos á comisión encargada da súa valoración. Estará composta por: Presidenta: a concelleira de Igualdade. Vogal: unha/un técnica/o designada pola Concellería de Igualdade, que sexa traballadora/o do Concello. Secretaria: a xefa do Negociado de Igualdade. A comisión procederá en primeiro lugar á exclusión, se fose oportuno, das solicitudes que por non reunir os requisitos esixidos ou non proceder á emenda de fallos, estime o órgano instructor que deben ser excluídas. As solicitudes admitidas serán valoradas conforme ao baremo que figura como anexo VII ás presentes bases. A comisión de valoración, motivadamente, poderá requirir das entidades solicitantes da subvención información ou documentación adicional, que non estando en poder da Administración, se considere de fundamental relevancia ou unha relación directa para unha mellor avaliación das solicitudes. Unha vez avaliadas as solicitudes, a comisión de valoración formularalle ao órgano competente unha proposta de resolución de concesión ou denegación da subvención. Na dita proposta deberá constar a valoración concedida á entidade solicitante con base nos criterios establecidos, actividade ou proxecto para o que se concede a subvención, importe concedido. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou ente públicos ou privados, nacionais ou internacionais, poderá dar lugar á modificación da resolución de concesión, segundo o artigo 17.4 da Lei 9/2007, do 13 de xuño, de subvencións de Galicia. As entidades beneficiarias das subvencións deberán cumprir o establecido nestas bases e na normativa de aplicación. Deberán, así mesmo,: · Solicitar os permisos e autorizacións necesarios. · Admitir a presenza do persoal de avaliación autorizado pola Concellería de Igualdade. · Indicarase en toda a publicidade, en lugar destacado, a participación da Concellería de Igualdade. · A lingua vehicular será o galego. A organización e materialización das accións obxecto de subvención será responsabilidade exclusiva da entidade beneficiaria. A actuación do Concello de Ferrol quedará limitada ao seu outorgamento e a garantir o cumprimento da normativa en materia de axudas públicas. A documentación xustificativa da subvención deberá terse presentada no Rexistro Xeral do Concello de Ferrol nun prazo de tres meses, desde o remate da actividade ou proxecto e, en todo caso, antes do 30 de novembro de 2012. O prazo de execución das actividades ou proxectos subvencionados será ata o día 15 de novembro de 2012. A documentación xustificativa deberá presentarse encadernada e paxinada. Constará dunha portada cos datos identificativos da subvención (nome da actividade ou proxecto, órgano e data de concesión da subvención, beneficiario, etc.). A primeira páxina será o índice da documentación comprensiva da xustificación, con enumeración de páxinas. A continuación disporase a documentación que constará de: 1. Declaración xurada de ter realizada a actuación ou actividade para a que foi concedida a subvención.2. Certificacións de estar ao corrente das obrigas tributarias co Concello de Ferrol, coa Administración do Estado e Seguridade Social.3. Memoria descritiva da actividade ou da actuación para a que se concedeu a subvención.4. Memoria económica, que recolla: a) Unha relación detallada dos ingresos con que se financia a actividade (incluído o importe da achega municipal), con indicación do seu importe e procedencia. b) Unha relación detallada dos gastos, con identificación das facturas e outros documentos xustificativos que se presenten. Nesta relación de facturas ou documentos, constará a data da factura, o seu número, concepto, acredor, data e forma de pago, importe, e, se é o caso, a porcentaxe de imputación desta.5. As facturas e os xustificantes de pago (orixinais ou fotocopias compulsadas) correctamente emitidas (nome e o NIF/CIF do emisor e do receptor, data, número, concepto, IVE, así como as recargas, descontos e retencións aplicables e relativas aos gasto relacionados coa solicitude de subvención concedida. Estes gastos deberán estar efectivamente pagados antes do remate do prazo de xustificación da subvención. As facturas e os xustificantes de pagamento deberán estar dilixenciados, con indicación de que se aplican á achega concedida polo Concello de Ferrol.6. Declaración doutras axudas ou subvencións solicitadas ou concedidas para a mesma finalidade ou, de ser o caso, de non ter solicitada nin concedida ningunha subvención para o mesmo fin. Nos documentos presentados deberá deducirse claramente a relación entre a actividade subvencionada e o gasto realizado. Non se admitirán xustificantes correspondentes a gastos xerais da asociación ou entidade. O pagamento quedará acreditado documentalmente mediante a factura acreditativa, ou calquera outro medio que deixe constancia da data de pago e identidade do perceptor. En caso de gastos imputables á actividade, como nóminas ou porcentaxes de facturas, estas deberán levar un informe onde se certifique a porcentaxe aplicable á actividade. Conforme coa documentación xustificativa presentada, o órgano instrutor elevará proposta de pagamento a entidade, proposta que unha vez fiscalizada pola Intervención municipal, pasará ao órgano competente para resolver. En caso de que a xustificación fose incorrecta ou incompleta, requirirase a entidade para que corrixa os defectos observados ou achegue os documentos solicitados no prazo de dez días, e advertirase de que, de non o facer, se procederá, logo de resolución, á revogación da subvención e, de ser o caso, ao reintegro da contía percibida.1. Dadas as características das entidades destinatarias das subvencións (normalmente, con escasos recursos económicos), poderán realizarse pagamentos anticipados da achega outorgada, que suporán entregas fondos con carácter previo á xustificación, como financiamento necesario para poder levar a cabo as actuacións obxecto da subvención.2. O pagamento anticipado tramitarase mediante solicitude da entidade, e achega da facturación correspondente ou calquera outro elemento de valor probatorio (nóminas, etc). As entidades deberán reintegrar total ou parcialmente as cantidades percibidas, nos seguintes supostos: - Incumprimento total ou parcial da obriga de xustificación. - Incumprimento das obrigas establecidas con motivo da concesión da subvención. - Calquera outra prevista na normativa de aplicación. En calquera caso, procederá ao reintegro total da subvención concedida nos supostos en que se xustifique por un importe inferior ao 50% do orzamento inicial. No suposto de xustificar por un importe inferior ao 100% do orzamento inicial, e sempre que se xustifique, polo menos, o seu 50%, aboarase a parte proporcional da subvención concedida. Todos os documentos que se deriven desta relación de vencellamento entre o Concello de Ferrol e a beneficiaria redactaranse en lingua galega así como toda presenza pública (rótulos, indicadores na rúa, publicidade de calquera tipo, etc.) que as partes que contraen realicen referentes ó asunto desta relación. As presentes bases e cantos actos administrativos se deriven delas poderán ser impugnados polos/as interesados/as, nos supostos e no xeito previsto na Lei 30/92, do 26 de novembro, do réxime xurídico das administracións públicas e do procedemento administrativo común. En todo aquilo non establecido nas presentes bases, será de aplicación a Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, os regulamentos que as desenvolven e demais lexislación concordante e de pertinente aplicación.” O que se fai público para xeral coñecemento. Ferrol, 11 de xuño de 2012 O alcalde José Manuel Rey Varela Exercicio 2012 SOLICITO: que sexan admitidas a trámite as solicitudes de subvención para as actividades, polos importes que se indican e pola orde de referencia que se establece a continuación: Achéganse como anexo os seguintes documentos esixidos (marcar cun x os que procedan): E DECLARO baixo a miña responsabilidade que son certos todos os datos que constan na presente solicitude, así coma na documentación que se acompaña, e que a entidade solicitante (marcar cun x o que proceda): Autorizo o Excmo. Concello de Ferrol a comprobar polos medios que estime oportunos os datos de carácter fiscal que figuren nos ficheiros de datos dese Concello, e a solicitar da Axencia Estatal de Administración Tributaria información de natureza tributaria para o recoñecemento, seguimento e control desta solicitude. Ferrol,. de. de 2012 A representante Asdo. Dª. Exercicio 2012 Dª. en calidade de. da entidade. presenta a memoria relativa á actividade. consistente en. a desenvolver nas seguintes datas (especificar mes e ano). no local. con utilización dos seguintes medios. sendo beneficiarios os seguintes (indicar o colectivo ao que vai dirixido a actividade ou proxecto, número de beneficiarios directos ou indirectos, etc.). Os obxectivos fundamentais a conseguir pola actividade son. Ferrol,. de. de 2012 A representante Fdo. Dª. Exercicio 2012 Actividade. Dilixencia: Faise constar que este balance é fiel reflexo dos datos que figuran na contabilidade da entidade. Ferrol,. de. de 2012 A secretaria Vº prace A presidenta Asdo. Dª. Asdo. Dª. Exercicio 2012 Dª. con NIF., en calidade de secretaria da entidade. con CIF. e domicilio social. Que a entidade. para a actividade. para desenvolver nas datas. solicitou as seguintes subvencións (procedentes de calquera Administración ou ente público ou privado, nacional ou internacional): Delas concedéronse: E comprométese a comunicar aquelas concedidas con data posterior á presentación desta solicitude. E para que conste e produza os efectos conseguintes, expido o presente certificado en Ferrol,. de. de 2012 A secretaria VºPº A presidenta Asdo. Dª. Asdo. Dª. Exercicio 2012 Dª. con NIF. en calidade de secretaria da entidade. con CIF. e domicilio social. Que a entidade. na asemblea celebrada en data. nomeáronse coma representantes da entidade as seguintes persoas: E para que conste e produza os efectos conseguintes, expido a presente certificación en ç Ferrol,. de. de 2012 A secretaria VºPº A presidenta Fdo. Dª. Fdo. Dª. Exercicio 2012 Dª. con NIF. en calidade de representante da entidade. Que a entidade á que represento non está incursa en ningún dos supostos de prohibición para a obtención da condición de beneficiario que especifica o artigo 13 da Lei xeral de subvencións 38/2003. Que me comprometo a colaborar e participar, se fose requirido para iso pola Concellería de Igualdade, nun acto público de presentación dos proxectos subvencionados. Ferrol,. de. de 2012 A representante Asdo. Dª. Exercicio 2012 Dª. con NIF. en calidade de secretaria da entidade. con CIF. e domicilio social en. Que a entidade citada, en sesión da súa Xunta Directiva de data., nomeou como representante para as relacións co Concello a seguinte persoa: Achégase copia compulsada do seu DNI Ferrol,. de. de 2012 A secretaria VºPº A presidenta Asdo. Dª. Asdo. Dª. Exercicio 2012 Establécense uns criterios comúns e outros transversais. • Criterios comúns. A) Calidade dos proxectos presentados (actividades, metodoloxía, temporalización, criterios de avaliación, ata un máximo de: 10 PUNTOS. B) Coordinación con entidades e administracións públicas, é dicir, que o proxecto achegado complemente as actuacións que leva a cabo a Concellería de Igualdade do concello, ata un máximo de: 10 PUNTOS. C) Solvencia e capacidade técnica da entidade (estrutura organizativa, capacidade de xestión dos programas ou proxectos presentados, continuidade,.), ata un máximo de: 10 PUNTOS. D) Grao de interese xeral e social do proxecto presentado, ata un máximo de: 10 PUNTOS. E) Persoas beneficiarias directas ou indirectas do programa, ata un máximo de: 15 PUNTOS. F) Grao de innovación do proxecto, ata un máximo de: 15 PUNTOS. G) Existencia de cofinanciamento do proxecto por parte da entidade solicitante, ata un máximo de: 10 PUNTOS. H) Cumprimento en tempo e forma da obriga de xustificación de subvencións outorgadas con anterioridade, ata un máximo de: 15 PUNTOS. • Criterios transversais. Valoración global: 20 PUNTOS. A) Promoción da participación cidadá. B) Perspectiva de xénero na formulación do proxecto e na difusión dos resultados. C) A promoción da extensión social da lingua galega ou do proceso de normalización lingüística como obxectivo do proxecto.” Ferrol, 11 de xuño de 2012 O alcalde José Manuel Rey Varela